Laulu Rakkaudesta
Elämä on ihanainen aina yhdessä –
 elämä on ihanainen aina yhdessä;
             rinda rakastava,
             riemu ruskottava
 kumppanina kävelevät käsi kädessä.

 Luondo luodut yhdistääpi tällä tavalla –
 Luondo luodut yhdistääpi tällä tavalla;
             lindu lendäväinen,
             rakas, riendäväinen,
 kohta löytää kumpaninsa koivun oksalla.

 Suloinen on Suomen maakin rakkaudelle –
 suloinen on Suomen maakin rakkaudelle;
             lumi, jää ja hyhmä,
             Tammikuungin kylmä,
 ei ne ole esteheksi ystävyydelle.

 Kuin on kulda kaunis tyttö (poika) kumppaninamme
 kuin on kulda kaunis tyttö kumppaninamme,
             lämmin lumessakin,
             ilo itkussakin
 ombi alla Otavangin rakastaissamme.

Jaakko Juteini
Laulut
Runot